भारत बंद' में MNS के कार्यकर्ताओं ने दिखाई गुंडागर्दी , जबरन बंद करवाई दुकानें
नई दिल्ली : देश में लगातार बढ़ रही पेट्रोल और डीजल की कीमतों पर कांग्रेस आज 'भारत बंद' के जरिए प्रदर्शन कर रही है। कांग्रेस के इस प्रदर्शन में देशभर से लोग उनका समर्थन कर रहे है। लेकिन कई शहरों से प्रदर्शन हिंसा रूप ले रहा है।
कई शहरों में इस प्रदर्सन ने हिंसा का रूप लिया। प्रदर्शनकारी ने आगजनी, सड़कों पर यातायात प्रभावित या रेल रोने की कोशिश कर रहे है। मुंबई के अंधेरी रेलवे स्टेशन पर कांग्रेस कार्यकर्ताओं ने 'रेल रोको' के जरिए विरोध-प्रदर्शन करने की कोशिश की। यही नहीं, ओडिशा के भी कई जगहों पर समर्थकों ने रेल रोकने की कोशिश की। भारत बंद में सुरक्षा व्यवस्था में तैनात पुलिसकर्मियों ने पश्चिम बंगाल के हावड़ा में 5 सीपीएम समर्थकों को गिरफ्तार किया। वहीं जन अधिकार पार्टी के लोकतांत्रिक वर्कस भारत बंद को सपोर्ट करते हुए पटना के राजेंद्र नगर टर्मिनल रेलवे स्टेशन पर रेल रोकने के लिए पटरियों पर सो गए।
इसके अलावा, उत्तर प्रदेश के देवरिया में कांग्रेस कार्यकर्ताओं ने जबरन दुकानें बंद करवाईं गई। कांग्रेस कार्यकर्ताओं ने सरकार के खिलाफ नारेबाजी भी की। वहीं गुजरात में भारत बंद का असर सबसे ज्यादा देखने को मिल रहा है। लोग सड़कों पर टायर जलाते नजर आये। समर्थकों ने गुजरात के भरूच में सड़क पर टायर जलाए और बसों की आवाजाही बंद कर दी। सड़कों पर वाहनों की आवाजाही बंद होने से लोगों को परेशानियों का सामना करना पड़ रहा है। मध्यप्रदेश के उज्जैन से भी कुछ हिंसा की तस्वीरें सामने आई है। कांग्रेस कार्यकार्ताओं ने पेट्रोल पंप में तोड़फोड़ की। इस दौरान पुलिसकर्मी को भी पीटा गया। कांग्रेस के इस हंगामे में एक व्यक्ति घायल हो गया है।
सोमवार को भी पेट्रोल-डीजल की कीमतों ने छुए आसमान- सोमवार सुबह पेट्रोल-डीजल की कीमतों में बढ़त दर्ज की गई। दिल्ली में पेट्रोल की कीमत 80.73 रुपए प्रति लीटर पर पहुंच गई है। वहीं मुंबई में पेट्रोल की कीमत 88.12 रुपए प्रति लीटर हो गई है। लगातार पांचवे दिन पेट्रोल-डीजल की कीमतों में बढ़त दर्ज की गई है। एक तरफ जहां दिल्ली में पेट्रोल की कीमतों में 0.23 पैसे प्रति लीटर की बढ़त हुई है वहीं डीजल की कीमत में 0.22 पैसे का इजाफा हुआ है। दिल्ली में डीजल की कीमत 72.83 रुपए प्रति लीटर हो गई है। वहीं मुंबई में डीजल 77.32 रुपए प्रति लीटर हो गया है।